**БУУ адам укуктары боюнча эксперттери Кыргызстанда негизги укуктук кепилдиктер бардык кармалгандарды кыйноолордон коргоого тийиш экенин билдирди**

ЖЕНЕВА/БИШКЕК (2018-жыл, 28- сентябрь) — Кыйноолордун алдын алуу боюнча БУУ комитети Кыргызстанда кыйноолордун жана башка катаал, адамгерчиликсиз же кадыр-баркты басмырлаган мамиленин жана жазанын түрлөрүнүн алдын алуу боюнча Улуттук борборду түзүүнү, ошондой эле кыйноолорду болтурбоо үчүн бийлик кабыл алган мыйзам ченемдүү чараларды колдойт. Бирок Кыргызстан бийлиги Улуттук борбордун ишин, анын ичинде бүтүндөй өлкө боюнча эркиндигинен ажыратылган жерлерде ага тоскоолдуксуз жетүүнү түзүү жолу менен мындан ары да колдоого тийиш,-деп БУУ эксперттери өзүнүн өлкөгө болгон экинчи визитинин аякташында билдиришти.

«Кыргызстан кыйноолорду болтурбоонун улуттук механизмдерин өркүндөтүү боюнча кадамдарды жасады, бирок дагы көп ишти жасоо керек. Биз барууга мүмкүн болгон жерлерде камакка алынгандардын шарты стандарттарга туура келе бербейт»,-деп билдирди комитеттин төрагасынын орун басары Виктор Захария, ал 12-сентябрдан тартып 21-сентябрга чейин өлкөгө алты адамдан турган делегацияны жетектеп келген.

«Биз комитеттин мурдагы сунуштарынын көпчүлүгү 2012–жылдан тартып азыркыга чейин ишке ашпагандыгына, анын ичинде кармалган адамдар үчүн кепилдиктер тиешелүү түрдө аларды коргобой жатканына карата кабатыр болгонубузду билдиребиз»,-деп кошумчалады, муну менен ал Өкмөттү бул кемчиликти болушунча тезирээк оңдоого чакырды.

Эксперттер 20 ашык эркиндигинен ажыратуу жерлерине, алар: милиция бөлүмүнө, убактылуу кармоочу жайларга (УКЖ), тергөө камак жайларына (ТКЖ), Бишкек, Ош жана Жалал-Абад аймактарындагы түзөтүү абактары жана психиатриялык мекемелерине барышты. Делегация бардык жерлерге тоскоолдуксуз кирүү жана алдын - ала сүйлөшө тургандар менен, камактагы адамдарды, анын ичинде өмүр бою эркиндигинен ажыратылгандарды кошо, жеке жана конфиденциалдык сүйлөшүүлөрдү өткөрүү мүмкүнчүлүгү бар болгонун белгиледи.

Делегация мамлекеттик мекемелер жана кызмат адамдары, анын ичинде Ошто, парламенттин өкүлдөрү, Адам укуктары боюнча координациялык кеңеш, Башкы прокуратура жана жарандык коомдоштуктун өкүлдөрү менен жолугушууларды өткөрдү. Мындан тышкары, эксперттер Бишкектеги камактардын бирине чогуу баруу менен кыйноолордун алдын алуу боюнча Улуттук борбордо жумушчу жолугушуу өткөрдү.

Комитеттин сапары аяктаганда Өкмөткө, ошондой эле өлкөнүн улуттук алдын-алуу механизми болуп эсептелген кыйноолордун алдын алуу боюнча Улуттук борборго конфиденциалдык болжолдуу байкоолорун оозеки түрүндө берилди.

Комитеттин Кыргызстандын Өкмөтүнө жана кыйноолордун алдын алуу боюнча Улуттук борборго конфиденциалдык отчеттору кийинки алты ай ичинде жиберилет.

Комитеттин делегациясынын курамына мырза Виктор Захария (Молдова Республикасы), айым Мария Дефинис-Гоянович (Хорватия), мырза Коста Митрович (Сербия), мырза Абдалла Уннир (Марокко), айым Джун Каридад Пагадуан Лопес (Филиппин) жана айым Анета Станчевская (Мурдагы югославия Македония Республикасы) кирди.

Мындан толук маалымат алуу үчүн же ЖМК үчүн сурамдарга коомчулук менен байланыш кызматкери, Женевадагы Юлия Гронневетке кайрылыңыздар: +41 (0) 22 917 9310 / jgronnevet@ohchr.org

Аягы

***Жалпы маалымат***

Кыйноолордун алдын алуу боюнча БУУ комитети [*Subcommittee on Prevention of Torture*](https://www.ohchr.org/EN/HRBodies/OPCAT/Pages/OPCATIndex.aspx) *азыркы учурда 88 өлкө ратификациялаган Кыйноолорго каршы БУУ конвенциясынын Факультативдик протоколуна [Optional Protocol to the Convention Against Torture](https://www.ohchr.org/EN/ProfessionalInterest/Pages/OPCAT.aspx) мамлекет –катышуучулардын сактоосуна көзөмөл кылууда.*

Комитетке бүтүндөй дүйнө жүзүнөн тартылган жана айрым өлкөлөрдүн кызыкчылыктарын коргобогон, өзүнүн ишин алып барган адам укуктары жаатындагы 25 чейинки көз карандысыз эксперттер кирет. Комитеттин катышуучу болуп эсептелген өлкөлөрдөгү эркиндигинен ажыратылган адамдар кармалган ар түрдүү жерлерге барууга укуктуу.

*Социалдык тармактарда Адам укуктары боюнча БУУнун Жогорку комиссар Башкармалыгына көз салыңыз! Биз* ***Twitter*** [***@UNHumanRights***](http://twitter.com/UNHumanRights)***, Facebook*** [***@unitednationshumanrights***](https://www.facebook.com/unitednationshumanrights/) ***жана Instagram @unitednationshumanrights*** *катталганбыз.*